El Teatre Serrano acull aquest dissabte la 40 edició de la Gala de l'Esport
20 novembre 2018

## El Teatre Serrano acull aquest dissabte la 40 edició de la Gala de l'Esport20 novembre 2018Última actualització: 14 juliol 2025

![](../gestion/img/_AO_8651-copia.jpg)  
  

La regidora delegada d'Esports, Lydia Morant, i el tècnic d'Esports, Toni Deusa, han presentat aquest matí en roda de premsa la 40 edició de la Gala de l'Esport que se celebrarà el dissabte 24 de novembre a partir de les 20 hores al teatre Serrano.  
  
Un acte on han confirmat la seua presència 40 clubs esportius, i on es reconeix l'esforç que realitzen durant tot l'any els més de 100 esportistes locals seleccionats en categoria femenina i masculina.  
  
"_És un acte organitzat des del Servei d'Esports on volem reconéixer i donar protagonisme a tots els esportistes de Gandia. Esportistes formats en clubs locals que compten amb tot el suport del govern en una nit que pretenem siga 'd'una altra galàxia', ja que valorarem el seu esforç i treball durant una última temporada que ha estat carregada d'èxits_" va declarar **Lydia Morant**.  
  
L'edil també va destacar que la Gala suposa el retrobament de tots aquests atletes que porten el nom de la nostra ciutat, vinculant-la a l'esport, a l'estil de vida saludable a més de premiar valors com el treball, l'esforç i l'excel·lència.  
  
Els premis que s'atorgaran seran els següents: mencions especials a la trajectòria esportiva de la temporada; premi al millor tècnic de l'any; a l'empresa col·laboradora; a més del premi Damià Català a la trajectòria esportiva i els dos guardons als millors esportistes de la ciutat en categoria femenina i masculina.  
  
Tant Lydia Morant com Toni Deusa, han destacat l'alt nivell de les candidatures presentades. "_Cada any el nivell dels esportistes Gandia és més gran i prova d'això són els innombrables èxits que han collit durant tota la temporada. Des del Servei d'Esports només podem felicitar-los i animar-los a que participen i gaudisquen d'aquesta festa que reconeix tot el seu treball_".

[Twittear](https://twitter.com/share)